கடந்த சில வாரங்களாக ரி.எம்.வி.பி. அமைப்பினருடன் தொடர்பு படுத்தி என்மீது பலவேறு குற்றச்சாட்டுக்கள் மேற்கொள்ளப்பட்டு வருகின்றன. ஆரம்பத்தில் ஐரோப்பிய மட்டத்தில் வதந்திகள் மூலம் ஓருசில மோசமான நபர்களால் மேற்படி குற்றச்சாட்டுக்கள் பரப்பப்பட்டுவந்தன. அதன் பின்னர் ரி.பி.சி. வனொலி மேற்படி குற்றச்சாட்டுக்களை பெயர் குறிப்பிடாது பூடகமான முறையில் தனது நாளாந்த செய்திகளாக வெளியிடத் தொடங்கியது. கருணா நாட்டை விட்டு வெளியேறிவிட்டார் என்கின்ற செய்திகளுடன் இணைத்து எனது பெயரை தீப்பொறி எனும் இணையத்தளம் தனது ஆங்கிலப் பக்கத்தில் ஒக்டோபர் 07 ஆம் திகதியில் பிரசுரித்தது. ஆதாரமற்ற வகையிலும் அநாகரிகமாகவும் வெளியாகின்ற புலிகளின் நிதர்சனம் போன்ற இணைத்தளங்களை நான் எப்படிக் கண்டுகொள்வதில்லையோ அதைபோல் இவற்றையும் நான் கண்டுகொள்ளவில்லை.